ନୂଆଦିଲ୍ଲୀଃ ପୂର୍ବତନ ବିଜେପି ନେତା ବାବୁଲ ସୁପ୍ରିଓ ଆଜି ଲୋକସଭା ସଦସ୍ୟତାରୁ ଇସ୍ତଫା ଦେଇଛନ୍ତି। ବାବୁଲ ସୁପ୍ରିଓ ଏକ ମାସ ପୂର୍ବରୁ ବିଜେପି ଛାଡି ତୃଣମୂଳ କଂଗ୍ରେସରେ ଯୋଗ ଦେଇଥିଲେ। ତାଙ୍କ ଉପରେ ବିଶ୍ୱାସ କରିଥିବାରୁ ପୂର୍ବତନ ଦଳ ବିଜେପିକୁ ସୁପ୍ରିଓ ଧନ୍ୟବାଦ ଜଣାଇଛନ୍ତି।
ସୂଚନାଯୋଗ୍ୟ ଯେ, ୨୦୧୪ ମସିହାରୁ ବିଜେପି ସହିତ ନିଜର ରାଜନୈତିକ କ୍ୟାରିୟର ଆରମ୍ଭ କରିଥିବା ବାବୁଲ ସୁପ୍ରିଓ ସେପ୍ଟେମ୍ବର ୧୮ ତାରିଖରେ ପଶ୍ଚିମବଙ୍ଗର ମୁଖ୍ୟମନ୍ତ୍ରୀ ମମତା ବାନାର୍ଜୀଙ୍କ ନେତୃତ୍ୱରେ ତୃଣମୂଳ କଂଗ୍ରେସରେ ଯୋଗ ଦେଇଥିଲେ। ଟିଏସସିରେ ଯୋଗ ଦେଇ ସେ କହିଥିଲେ ଯେ, "ମୋତେ ଏକ ବଡ଼ ସୁଯୋଗ ଦିଆଯାଇଛି। ଯେତେବେଳେ ମୁଁ ଟିଏମସିରେ ଯୋଗ ଦେଇଥିଲି, ଆସାନସୋଲ ଆସନରୁ ସାଂସଦ ଭାବରେ ଜାରି ରଖିବାର କୌଣସି ଅର୍ଥ ନାହିଁ। ଆସାନସୋଲ ହେତୁ ମୁଁ ରାଜନୀତିରେ ପ୍ରବେଶ କଲି। ଯେତେ ସମ୍ଭବ ମୁଁ ମୋର ସଂସଦୀୟ ନିର୍ବାଚନମଣ୍ଡଳୀ ପାଇଁ ଏହା କରିବି। ଏହାପୂର୍ବରୁ ଆସାନସୋଲର ଦୁଇଥର ସାଂସଦ ବାବୁଲ ସୁପ୍ରିଓ ଚଳିତ ବର୍ଷ ଜୁଲାଇ ୭ ତାରିଖରେ କ୍ୟାବିନେଟରୁ ବହିଷ୍କୃତ ହୋଇଥିଲେ। ସେ ଜଙ୍ଗଲ, ପରିବେଶ ମନ୍ତ୍ରୀ ଥିଲେ। ଏହା ପରେ ସେ ଫେସବୁକ ପୋଷ୍ଟ ମାଧ୍ୟମରେ ରାଜନୀତିରୁ ଅବସର ଘୋଷଣା କରିଥିଲେ। ତେବେ ପରେ ସେ କହିଥିଲେ ଯେ, ସେ ରାଜନୀତିରେ ରହିବେ କିନ୍ତୁ ଅନ୍ୟ କୌଣସି ଦଳରେ ଯୋଗଦେବେ ନାହିଁ।
ନୂଆଦିଲ୍ଲୀଃ ଆଜି ସଂସଦର ଉଭୟ ଗୃହ, ଲୋକସଭା ଏବଂ ରାଜ୍ୟସଭାରେ ପେଗାସସ୍ ପ୍ରସଙ୍ଗକୁ ନେଇ ବିରୋଧୀ ଦଳଙ୍କ ହଟ୍ଟଗୋଳ ଜାରି ରହିଥିଲା। ସେଥିପାଇଁ ଉଭୟ ଗୃହକୁ ବାଚସ୍ପତି ମୁଲତବୀ ଘୋଷଣା କରିଥିଲେ। ମୁଲତବୀ ପରେ ଯେତେବେଳେ ଲୋକସଭାରେ ପ୍ରକ୍ରିୟା ଆରମ୍ଭ ହେଲା, ସେତେବେଳେ ବିରୋଧୀଙ୍କ ପୁଣିଥରେ ସ୍ଲୋଗାନ ସହ ହୋ-ହାଲ୍ଲା ଜାରି ରହିଥିଲା। ଏହା ଉପରେ ଲୋକସଭା ବାଚସ୍ପତି ଓମ ବିର୍ଲା ଅସନ୍ତୋଷ ବ୍ୟକ୍ତ କରିବା ସହ ସାଂସଦମାନଙ୍କୁ ଏହି ସ୍ଲୋଗାନରେ ପ୍ରତିଦ୍ୱନ୍ଦ୍ୱିତା ନକରିବାକୁ କହିଥିଲେ ଏବଂ ଜନସାଧାରଣଙ୍କ ସମସ୍ୟା ବିଷୟ ଉଠାଇବା ପାଇଁ ବିରୋଧୀଙ୍କୁ ବାଚସ୍ପତି ପରାମର୍ଶ ଦେଇଥିଲେ।
ନୂଆଦିଲ୍ଲୀଃ ଟିଏମସି ସାଂସଦ ନୁସରତ ଜହାଁଙ୍କ ଲୋକସଭା ସଦସ୍ୟତା ରଦ୍ଦ କରିବାକୁ ବନ୍ଦାୟୁରୁ ବିଜେପି ସାଂସଦ ସଙ୍ଘମିତ୍ରା ମୌର୍ଯ୍ୟ ଦାବି କରିଛନ୍ତି। ନୁସରତଙ୍କ ବିବାହ ମାମଲାକୁ ନେଇ ସେ ଲୋକସଭା ବାଚସ୍ପତିଙ୍କୁ ଚିଠି ଲେଖିଛନ୍ତି। ଲୋକସଭା ବାଚସ୍ପତି ଓମ ବିର୍ଲାଙ୍କୁ ସାଂସଦ ସଙ୍ଘମିତ୍ରା ଚିଠି ଲେଖି ନୁସରତଙ୍କ ଆଚରଣ ଅମର୍ଯ୍ୟଦା ବୋଲି କହିଛନ୍ତି।
ମୌର୍ଯ୍ୟ ଅଭିଯୋଗ କରିଛନ୍ତି ଯେ, ନିଜର ବିବାହ ଘଟଣାରେ ନୁସରତ ମତଦାତାଙ୍କୁ ଧୋକା ଦେଇଛନ୍ତି। ଏହାଦ୍ବାରା ସଂସଦର ଗରିମା ମଧ୍ୟ କ୍ଷୁର୍ଣ୍ଣ ହୋଇଛି। ସଂସଦର ଆଚରଣ କମିଟିକୁ ପଠାଇ ଏହି ମାମଲାରେ ତଦନ୍ତ କରାଯିବା ଉଚିତ ଏବଂ ତାଙ୍କ ଉପରେ କାର୍ଯ୍ୟାନୁଷ୍ଠାନ ନେବା ଉଚିତ। ତୃଣମୂଳ ସାଂସଦଙ୍କ ଲୋକସଭା ପ୍ରୋଫାଇଲକୁ ମଧ୍ୟ ଏହି ଚିଠିରେ ସଙ୍ଘମିତ୍ରା ସଲଗ୍ନ କରିଛନ୍ତି, ଯେଉଁଥିରେ ନୁସରତ ଜହାଁ ତାଙ୍କ ସ୍ବାମୀଙ୍କ ନାମ ନିଖିଲ ଜୈନ ବୋଲି ଉଲ୍ଲେଖ କରିଛନ୍ତି।
ଏହା ସହ ସେ ସଂସଦରେ ଶପଥ ପାଠ ସମୟରେ ନିଜର ସଂପୂର୍ଣ୍ଣ ନାମ ନୁସରତ ଜହାଁ ରୁହୀ ଜୈନ ପ୍ରକାଶ କରିଥିଲେ। ଗଣମାଧ୍ୟମ ରିପୋର୍ଟ ଅନୁଯାୟୀ ମୁଖ୍ୟମନ୍ତ୍ରୀ ମମତା ବାନାର୍ଜୀ ମଧ୍ୟ ସେମାନଙ୍କର ରିଷେପ୍ସନ ପାର୍ଟିକୁ ଯାଇଥିବା ଦେଖାଯାଇଥିଲା। ନୁସରତ ଜଣେ ଅଣ-ମୁସଲିମଙ୍କୁ ବିବାହ କରି ସିନ୍ଦୁର ଲଗାଇବାଥିବାରୁ ସେହି ସମୟରେ ମୁସଲମାନଙ୍କ ଏକ ବର୍ଗ ତାଙ୍କୁ ବିରୋଧ କରିଥିଲେ।
ଉଲ୍ଲେଖ ଯୋଗ୍ୟ ଯେ, ନୁସରତ ଜହାଁ ଏବଂ ନିଖିଲ ଜୈନଙ୍କ ସମ୍ପର୍କରେ ସବୁ କିଛି ସାମାନ୍ୟ ନଥିବା ଜଣାପଡିଛି। ନୁସରତ କହିଥିଲେ କି, ତୁର୍କୀ ବିବାହ ନିୟମ ଅନୁଯାୟୀ ବିଦେଶ ମାଟିରେ ବିବାହ ହୋଇଥିବାରୁ ଏହା ଅମାନ୍ୟ ଅଟେ। ଏହା ସହ ଭାରତରେ ଏହି ବିବାହର ପଞ୍ଜୀକରଣ ହୋଇନାହିଁ। ଆଇନ ଅନୁଯାୟୀ ଏହା ଏକ ବିବାହ ନୁହେଁ ବରଂ ଏହା ଏକ ଲିଭ ଇନ ରିଲେଶନଶିପ, ଯେଉଁଥିରେ ତଲାକ ଦେବାର କୌଣସି ପ୍ରଶ୍ନ ଉଠୁନାହିଁ ବୋଲି ନୁସରତ କହିଛନ୍ତି।
ନୂଆଦିଲ୍ଲୀଃ ଦେଶରେ କରୋନା ସଂକ୍ରମଣ ଦ୍ରୁତ ଗତିରେ ବଢି ଚାଲିଛି। ଗତ ୨୪ ଘଣ୍ଟାରେ ୪୩ ହଜାରରୁ ଉର୍ଦ୍ଧ୍ବ ଲୋକ କରୋନାରେ ସଂକ୍ରମଣ ହୋଇଛନ୍ତି। ଏହା ଭିତରେ ଲୋକସଭା ବାଚସ୍ପତି ଓମ ବିର୍ଲା କରୋନାରେ ଆକ୍ରାନ୍ତ ହୋଇଛନ୍ତି। ଗତକାଲି ତାଙ୍କୁ ଦିଲ୍ଲୀର ଏମ୍ସ ହସ୍ପିଟାଲରେ ଭର୍ତ୍ତି କରାଯାଇଥିଲା। ସେଠାରେ ତାଙ୍କର କରୋନା ରିପୋର୍ଟ ପଜେଟିଭ ଆସିଛି।
